Diari Oficial de la Generalitat Valenciana


Sumari del DOGV 6914, del 30-11-2012 (2012/11725)

RESOLUCIÓ de 19 de novembre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es modifiquen determinades bases i l'import màxim i la distribució per anualitats de la convocatòria de concurs públic per a la concessió d'incentius a xicotetes i mitjanes empreses per a la producció audiovisual de llargmetratges de contingut artístic, cultural i social que es roden totalment o parcialment a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11184


Data del document
:   19-11-2012

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay, per la qual es modifiquen determinades bases i l'import màxim i la distribució per anualitats de la convocatòria de concurs públic per a la concessió d'incentius a xicotetes i mitjanes empreses per a la producció audiovisual de llargmetratges de contingut artístic, cultural i social que es roden totalment o parcialment a la Comunitat Valenciana. [2012/11814]  
Per Resolució de 19 d'octubre de 2012, de la presidenta de l'Institut Valencià de l'Audiovisual i de la Cinematografia Ricardo Muñoz Suay es van convocar els incentius a xicotetes i mitjanes empreses per a la producció audiovisual de llargmetratges de contingut artístic, cultural i social que es roden totalment o parcialment a la Comunitat Valenciana (DOCV 6899, 09.11.2012). Esta convocatòria ha rebut l'informe positiu, sota el règim N 309/2008, per la Comissió Europea sobre Compatibilitat amb el Mercat Comú, d'acord amb l'article 108 del Tractat.  
  
Vist l'informe de la directora de l'Institut Valencià de l'Audiovisual i de la Cinematografia, resolc:  
Modificar la base 3.2 de l'annex I de la convocatòria que queda redactada de la manera següent:  
3.2 Els projectes sol·licitants hauran de complir els requisits per a poder obtindre la consideració d'obres audiovisuals i cinematogràfiques valencianes d'acord amb l'article 10 de la Llei 1/2006, de 19 d'abril, de la Generalitat, del Sector Audiovisual. Seran desestimats els projectes que no complisquen les condicions per a obtindre la consideració d'obres audiovisuals i cinematogràfiques valencianes, les quals hauran de ser acreditades pel sol·licitant en el projecte. En cas de no fer-ho se li revocaran les ajudes concedides.  
Als efectes de la present resolució i d'acord amb l'article 10.2 de la Llei 1/2006, de 19 d'abril, de la Generalitat, del Sector Audiovisual, tindran la consideració d'obres audiovisuals i cinematogràfiques valencianes, les obres originàries de la Comunitat Valenciana realitzades per una empresa de producció establida a tots els efectes a la Comunitat Valenciana, que complisquen els requisits següents:  
- Que els autors (guionistes, directors i músics) de l'obra siguen residents a la Comunitat Valenciana, almenys en un 75 per cent.  
- Que els integrants dels equips tècnics i artístics que participen en la seua elaboració, com ara intèrprets (sense computar a este efecte els de figuració), els directors de producció, de fotografia, de so, de muntatge, de decorats i de vestuari, siguen, almenys, en un 75 per cent, residents a la Comunitat Valenciana.  
- Que el rodatge, excepte exigències del guió, la postproducció en estudi i els treballs de laboratori, es realitzen en territori de la Comunitat Valenciana.  
-Així mateix, tindran la consideració d'obres audiovisuals i cinematogràfiques valencianes les coproduïdes per una empresa de producció resident a tots els efectes a la Comunitat Valenciana, junt amb altres empreses de producció de fora de la Comunitat, sempre que l'empresa valenciana tinga com a mínim una participació del 30 per cent en el cost total de la producció i la contribució dels equips tècnics i artístics valencians tinga un abast, d'almenys, el mateix percentatge.  
  
D'acord amb els criteris de la Comissió Europea, el productor podrà gastar almenys el 20 per cent del pressupost de la pel·lícula en altres estats membres sense patir cap reducció en l'incentiu previst, de manera que la territorialització del gasto del pressupost de la pel·lícula subvencionada no supere en cap cas el 80 per cent.   
Modificar la base 3.3 de l'annex I de la convocatòria que queda redactada de la manera següent:  
3.3 Únicament podran ser beneficiaris d'estos incentius les persones individuals i les xicotetes i mitjanes empreses (PIME) segons la definició establida en el Reglament (CE) núm. 800/2008 de la Comissió, de 6 d'agost de 2008.  
Modificar la base 13.1 de l'annex I de la convocatòria que queda redactada de la manera següent:  
13.1 L'ajuda màxima concedida per a cada projecte no podrà superar el 50 per cent del pressupost de producció, excepte en el cas de pel·lícules difícils i de caràcter experimental. L'import d'esta ajuda junt amb l'acumulació d'altres ajudes estatals per a la mateixa producció audiovisual no podrà superar el límit del 50 per cent del pressupost en el moment de la concessió. S'entendrà per pel·lícules difícils aquelles que utilitzen en la versió original el valencià, aquelles que siguen la primera o segona obra d'un director, les de baix pressupost, i aquelles que justifiquen els motius pels quals trobarien dificultats per a introduir-se en el mercat.  
Modificar l'import màxim d'estes ajudes i la seua distribució per anualitats, i establir l'import destinat a estes ajudes a un màxim de 1.400.000 euros, dels quals 1.235.000 són a càrrec a la línia T7627000 del capítol VII dels pressupostos de 2012, i 165.000 a càrrec dels pressupostos de 2013.  
La present resolució produirà efectes des del dia de la seua data.  
  
València, 19 de novembre de 2012.- La presidenta de l'Institut Valencià de l'Audiovisual i de la Cinematografia Ricardo Muñoz Suay: Lola Johnson Sastre.